
UDTALELSE
Udvalget om Kvinders Rettigheder og Ligestilling opfordrer Budgetkontroludvalget, som er korresponderende udvalg, til at optage følgende i det forslag til beslutning, det vedtager:
<RepeatBlock-Dec>
A.	der henviser til, at ligestilling mellem kønnene er en af Unionens grundlæggende værdier, og at Unionen er fast besluttet på at fremme ligestilling i alle sine aktiviteter som nedfældet i artikel 8 i traktaten om Den Europæiske Unions funktionsmåde (TEUF) og dermed etablere princippet om integration af kønsaspektet;
B.	der henviser til, at ligestillingsindekset for 2024 viser, at medlemsstaterne har gjort begrænsede fremskridt med en stigning på kun 0,8; der henviser til, at fremskridtene på andre områder såsom kvinders sundhed er stagneret; 
C. 	der henviser til, at inflationen har lagt et stigende pres på EIGE's budget og har reduceret EIGE's operationelle kapacitet, hvilket har medført, at agenturet er underbemandet og under permanent finansielt pres; 
1.	minder om, at EIGE blev oprettet med henblik på at bidrage til og styrke fremme af ligestilling mellem kønnene i Unionen ved at levere uafhængig forskning af høj kvalitet og sammenlignelige data, hjælpe EU-institutionerne og medlemsstaterne med at integrere ligestilling mellem kønnene i alle politikker og bekæmpe kønsbaseret forskelsbehandling;
2.	gentager Parlamentets opfordring til øget finansiering og personale til EIGE i overensstemmelse med de stigende anmodninger om teknisk bistand og højere driftsomkostninger;
3.	noterer sig EIGE's fortsatte budgetgennemførelse på 95 % af sit arbejdsprogram og opfyldelsen af målene i det ændrede programmeringsdokument for 2024-2026 på trods af underbemanding og store fremførsler, og at Den Europæiske Revisionsret bekræftede, at agenturets regnskaber giver et retvisende billede af dets finansielle stilling.
</RepeatBlock-Dec>

